ماجنه كبل نتفارك اني وياك بس هسه الفراك وياك شو طول كوة اليوم يكضي وانته موجود وكل ضحكه بغيابك دمعة تتحول يل حتى الكمر من شافك انغربيك ونزل يوكف كبالك شهر يتأمل تاه من السما وبس الك ظل يندل ويل عينك بحر ميعبره اي سفان وخدودك شمس تضوي من تخجل وياك اني غلطت واعترف هسه بهاي وشتحكم عليه ماناقش واقبل مشتاك ارد ابوسك وارد احضنك حيل يل حنانك دفو بتموز ماينمل صح هسه عفتني وغبت عن العين بس حاضر حبيبي بروحي تتسجل يل جنك طفل من تبتسم مرات ويل كلشي صعب من لو فكرت تزعل يابلسم جروحي وبعد شحجي وياك موحتى الجرح ظل بيك يتوسل